
Vasojevići su pleme koje je nastanjeno u istočnom dijelu Crne Gore (matica 
Lijeva Rijeka) i obje strane rijeke Lima sve do rijeke Lješnice. O njihovom 
imenu i porijeklu u narodnom predanju žive dvije verzije. Prvo predanje 
govori da su Vasojevići potomci izvjesnog Vasa, rodnika Vukana Nemanjića, 
koji je rođen u Prizrenu, a bio je vojvoda u vrijeme cara Dušana. Drugo 
predanje porijeklo Vasojevića vezuje za nekog Vasa, sina nekoga 
hercegovačkoga kralja, koji se preko Crne Gore doselio iz Hercegovine i 
nastanio na Nožici u Lijevoj Rijeci. 

Pavel Apolonovič Rovinski, koji je u Crnoj Gori boravio tridesetak godina, 
proučavajući njenu prošlost ističe da ,Vasovi potomci nijesu znali da objasne 
odakle i kada je Vaso došao u Crnu Goru“. Prvobitna plemenska teritorija 
Vasojevića formirana je u Lijevoj Rijeci u periodu od druge polvine XV do 
sredine XVI vijeka, ujedinjavanjem brastava crnogorskog podneblja, a Vaso 
je bio, možda, prvi vasojevički čelnik. 


Prvi pisani pomen Vasojevića nalazimo 1444. odine. Konstantin Jiriček 
navodi jedan dokument iz te godine koji se čuva u Dubrovačkom arhivu. U 
tom dokumentu stoji da se izvjesni Brajan Prodanić žali dubrovačkom sudu 
kako mu je šesdeset gorštaka: Pipera, Bjelopavlića i Vasojevića napalo 
trgovački karavan, ubilo brata i opljačkalo robu. Ako uzmemo činjenicu da je 
potrebno stotinak godina da se nekoj plemenskoj zajednici i lokalitetu ustali 
ime, onda se može pretpostaviti da se predak Vasojevića ovdje doselio 
polovinom 14. vijeka. 


U istoriji Crne Gore ističe se više ličnosti iz Vasojevića koji su odigrali važnu 
ulogu u njenim ratnim i mirnodopskim vremenima. 


Veliku podršku Petar II Petrović Njegoš je imao od igumana Đurđevih 
stupova Mojsija Zečevića. ,Kao čovjek od posebnog povjerenja, čije je 
pregovaračke sposobnosti izuzetno cijenio, Njegoš je igumanu Zečeviću 
davao delikatne političke zadatke. To se vidi iz jednog Njegoševog pisma 
bosanskom paši, u kojem poručuje: Sve što ti iguman reče, to ti mi zborimo, i 
sve što s njim uglaviš, znadi dobro da s nama glaviš.... Upravo zahvaljujući 
igumanu Zečeviću, ali i drugim uglednim prvacima, Crna Gora je snažila svoj 
uticaj u Vasojevićima i čitavom Polimlju. Veliki broj Vasojevićkih glavara 
održavao je bliske veze sa slobodnom Crnom Gorom, tako da je i prije 
formalnog prisajedinjenja Vasojevića Crnoj Gori ovdje funkcionisala 
crnogorska vlast“. 


Jedna od značajnih ličnosti koje su Vasojevići u 19. vijeku dali Crnoj Gori, 
svakako, je i Miljan Vukov Vešović, koga je ,Njegoš pobratimio sa svojim 
nasljednikom Knjazom Danilom, želeći da i time učvrsti vezu između 
Vasojevića i Crne Gore. On je vojvodsko zvanje dobio sa Cetinja. Kako 
bilježi njegov sin vojvoda Gavro Vuković, kad je proglasio prisajedinjenje 
Vasojevića Crnoj Gori, i to saopštio Knjazu Danilu, on ga je, plašeći se da 
Vasojevići zbog toga ne postradaju, oslobodio bilo kakvih obaveza. Ali, 
Vojvoda Miljan Vukov bio je odlučan: ,Ostajem s tobom i Crnom Gorom“, 

susretu na Cetinju Jole Miljanu reče: ,, Ti postade knjaz Nahije, Miljane. Pa 
bez kapetana i perjanika nikud!“ Miljan Vukov mu odgovori: ,Lako je vana 
ovamo. Sve imate gotovo, stvorili ste prije, a mi stvaramo sve iz početka, ka 
čovjek kad ozida kuću i počne da se okućava i sređuje“. Prisajedinjenje 
Vasojevića Crnoj Gori, bio je jedan od najvažnijih događaja u crnogorskoj 
istoriji. Zadatak vojvode Miljana Vukova i vasojevićkih glavara je bio da se 
odmah uspostavi vlast kakvu je imala Crna Gora u njenim starim granicama. 


Zanimljiv je jedan događaj iz 1861. godine koji je vezan za Vasojeviće i 
Miljana Vukova, a koji ovom prilikov valja apostrofirati. Naime, vojvoda Miljan 
je te godine dobio nalog od knjaza Nikole da spremi odred od 300 boraca 
koji treba da preko turske teritorije dođe na granicu Srbije milom ili silom. 
Vojvoda Miljan je kraj manastira Đurđevi stupovi okupio je odred hrabrih 
Vasojevića i komandu za ovaj zadatak, povjerio je Šuju Šćepanovom 
Dragoviću i ,otposla ih kroz turske zemlje — za Srbiju... Na srbijansku granicu 
stigli su sa devet ranjenih, dva poginula, ali i sa trofejima: 21 posječena 
turska glava. Tu ih je čekalo iznenađenje. Vlada Mihaila Obrenovića, poslala 
im je u susret generala Ranka limpića, da ih razoruža! Vasojevići se ne 
htješe raspasti. Kad je ovaj pohod poslije iplomatskih peripetija bio završen — 
knjaz Nikola podiže na Cetinju pomenik u znak sjećanja a izdajstvo Srbije“. 
Spomenik je podignut 1861. godine na platou pored Vlaške crkve. Spomenik 
je bio od lesanog kamena, kupastog oblika, visine oko 3 metra, sa kamenim 
krstom na vrhu. Uklonjen je krajem 19. vijeka uz obrazloženje da se 
proširuje Bajova ulica. Nakon proširenja ulice, spomenik nije vraćen! Nema 
ga ni danas. 


Na spomeniku su bila uklesana sljedeća imena: Ivo Jovov Ivanović, Novo 
Boćinin Ayić, Mirko Paunov Vešović — Popović, Mirko Lukin Vešović — 
Popović, Mitar Radosavov Milošević, Tomaš Radulov Milošević, Aleksa 
Milošev Drekalović, Risto Savov Vešović — Popović, Radonja Milićev Vešović 
— Popović, Mihailo Božinin Zečević,Nikola Jovanov Lašić — Dabetić, Miloš 
Mitrov Lašić — Dabetić, Vukota Radonjin Ayić, Milum Novov Vešović — 
Popović, Risto Popov Popović, Radoje Đurov Ljubić-Boričić, Tomica Vukov 
Milikić, Jovan Milošev Zečević, Mitar Radojev Kruščić, Jovan Mitrov Ayić, 
Veliša Milutinov Ayić, Đoko Petrov Đukić, Veljo Ćetkov (Mirkov) Ayić, Mihailo 
Jankov Boričić i Đoko Tomov Boričić. Na ovom spomeniku su bila i sljedeća 
imena poginulih iz Lijeve Rijeke: Mihailo Petrov Dabetic, Ilija Jovanov 
Orović, Majo Mišov Đeković — Milošević, Jovan Radovanov Vešović — 
Popović. 


Važna ličnost za Crnu Goru iz Vasojevića je, nesumnjivo, Gavro Vuković, 
prvi diplomirani pravnik u Crnoj Gori i ministar spoljnih djela. Njegovi 
memoari (tri toma) su svjedočanstvo o Crnoj Gori u jednom burnom 
vremenu. 


Odnos Vasojevića prema Crnoj Gori iskazivali su vasojevićki književnici, 
slikari, umjetnici, naučnici, političari... Vasojevići i oni koji su živjeli i stvarali 
na ovom prostoru. Književnik Dušan Kostić i stihom poručuje: 

Ako je ljubim, goru moju čarnu, možda znam zašto je ljubim.“ A veliki 
Radovan Zogović, beranski gimnazijalac u pjesmi ,Internacija Crne Gore“, 
veli: ,Kreći! Crnogorci su krivi jer misle da je Crna Gora njihova Crna Gora.“ 


Poezija, često, rječitije i odgovornije zbori o stvarnosti. A, Vasojevići i Crna 
Gora su stvarnost. Ne kreći!!! Rečeno je i prije deset godina: DA — Crnoj 
Gori. 

Prisajedinjenjem Vasojevića Crnoj Gori , kako reče vojvoda Marko Miljanov 
Popović, vojvoda Miljan Vukov Vešović je „Crnoj Gori prislonio još jednu 
Crnu Goru“. 


Da je vječna Crna Gora! 

